গতকাল ঢাকা কাস্টম হাউসের ডেপুটি কমিশনার অথেলো চৌধুরী বলেন, জাতীয় নিরাপত্তা সংস্থার (এনএসআই) সহযোগিতায় জানা যায়, ৬ সেপ্টেম্বর ভারত থেকে আসা জেট এয়ারওয়েজের ৯ ডাব্লিউ ২৭৬ ফ্লাইটে ৯টি এনপিএস চালান আসবে। ওই সংবাদের ভিত্তিতে নজরদারি শুরু করেন বিমানবন্দর কাস্টমস কর্মকর্তারা। গত বৃহস্পতিবার ৯টি সন্দেহজনক কার্টন আসে, যা ফরেইন পোস্ট অফিসের মাধ্যমে আটক করা হয় এবং পর্যবেক্ষণে রাখা হয়। গতকাল দুপুরে বিমানবন্দরে কর্মরত বিভিন্ন সংস্থার উপস্থিতিতে কার্টনগুলো খোলা হলে ভেতরে ‘গ্রিন টির’ মতো দেখতে পণ্যগুলো আটক করা হয়। তিনি আরো বলেন, ‘প্রাথমিকভাবে এগুলো এনপিএস বা খাত বলে ধারণা করা হয়। পরে মাদকদ্রব্য নিয়ন্ত্রণ অধিদপ্তরের সহযোগিতায় একজন ফরেনসিক এক্সপার্টের মাধ্যমে নিশ্চিত হওয়া যায়, জব্দকৃত ওই কার্টনের পণ্যগুলো এনপিএস। ওজনে ১৬০ কেজি।’